Depozitarul Central a anunțat că începe să distribuie banii pentru titlurile de stat emise în cadrul  Programului Fidelis al MF
Depozitarul Central informează investitorii că, începând de luni, 07/10/2024, va distribui sumele de bani aferente CUPON 1, pentru titlurile de stat emise de Ministerul Finanțelor (simbol R2410B). Emitentul va plăti deținătorilor de titluri de stat sumele de bani aferente CUPON 1 utilizând serviciul național lansat de către Depozitarul Central. Valoarea dobânzii aferente fiecărui titlu de stat este de 7.25 LEI, se arată în comunicatul primit la redacție.